***ኣብ ከተማ ካርልስሩሀ - ጀርመን***

***ሰፊሕ ዘተ ንምቛም ሃገራዊት ሽማግለ ምስ ኣባላት ውዳበታት ተኻይዱ***

*ብዕለት 28. 06. 2015 ካብ ከተማታት ካርልስሩሀ: ባደን ባደንን ፎርስሃይምን ዝመጹ ኣባላት ውዳበታት ህ.ግ.ደ.ፍ. : ማሕበረ-ኮማትን ሃ.ማ.ደ.ኤ.ን: ኣብ ምምስራት ውሁድ ሃገራዊ ሽማግለ ኤርትራ ኣብ ጀርመን ዘቶኮረ ሰፊሕ ዘተ ኣብ ከተማ ካርልስሩሀ ኣካይዶም። እዚ ድማ መቐጸልታ ናይቲ ኣብ ምሉእ ጀርመን ብመደብ ህዝባውን ኮማውን ጉዳያት ኣብ ሃ/ጀርመን ናይ ዝካየደ ዘሎ ዓውደ ዘተ ኢዩ።*

*ኣብቲ ኣኼባ ንዘተ ዘሕይሉን ዝሕግዙን መጽናዕታዊ ጽሑፋትብወኪል ህዝባውን ኮማውን ጉዳያት ኣብ ሃ/ጀርመንኣቶ ካሕሳይ ተወልደን ብ ኣባል ምኽራዊ ኣሃዱ ምቛም ሃገራዊት ሽማግለ ኣቶ መኮነን መንግስተኣብን ቀረቡ። ትሕዝቶ ዝቐረቡ መጽናዕታዊ ጽሑፋት ድማ ካብ ዝሓለፈ ዓመታት ቅድሚን ድሕሪ ናጽነት ኤርትራን ንዝጸንሐ ኣሰራርሓን ውጽኢቱን ድሕሪ ምግምጋም ፡ ውዳበታት ዘገድሱ ሓባራዊ ጉዳያት ከምኡ’ውን ንዝበለጸ ውጽኢት ከስርሕ ዝኽእል ኣገባብ ኮይኑ ፡ ኣብ ምሕያል መንነትን ሓድነትን ህዝቢ ኤርትራ ፡ ኣፍልጦን ንቕሓት ምዕባይ፡ ህዝቢ ምውዳብ ፡ ትካላት ምህናጽ ፡ ተሳትፎ ህዝቢ ኣብ ኩሉ ሃገራውን ኮማውን ጉዳያት ምዕባይ፡ ዓቕምን ክእለትን ኤርትራዊ ኣብ ኩሉ መዳያት ምድንፋዕ ፡ ምዕባይ ተወፋይነትን ኣበክቶ ኤርትራዊ ዜጋ፡ ኣንጻር ኤርትራ ዝቐንዐ ኩሉ መልክዓት ተጻብኦ ንምምካን ፡ምሕያል ድፕሎማስያዊ ዝምድናታት ብመንግስትን ብትካልን ውልቀን ደረጃ፡ ተመላላእን ውህደት ዘለዎን ውዳበ ብምህናጽ ኣድማዕነት ምርግጋጽ ኢዩ።*

*ተሳተፍቲ ኣብቲ ዝቐረበ ጽሑፍን ኣብ ሕሉፍ ሕሉፍ ተመኩሮን ኣቶኪሮም ኣወንታዊን ኣሉታውን ወገናቱ ብዕምቈት ብድህሪ ምዝታይ ለውጥን ምምሕያሽን ንመጻኢ ወለዶ ዘሳትፍ ባይታ ክፍጠር ከምዘለዎ ብምርድዳእ ፡ ተሳትፎን ኣበርክቶ ኤርትራዊ ዜጋ ኣብ ጀርመን ንኽዓብን ንኽዓዝዝን ፡ ዕላማታት ህንጸት ሃገር ንምዕጋትን ንምዕንቃጽን ግዳማዊን ውሽጣውን ፈተነታት ኣብ ዝካየደሉ ዘሎ እዋን: ውህደትን ምምልላእን ዘለዎ ኣድማዒ ውዳበ ምህላውን መኸተና ምሕያልን ኣድላዪ ከምዝኾነ ኣባላት ደጊሞም ብምርግጋጽ ዓውደ ዘተ ውዳታት ከተማታት ካርልስሩሀ: ባደን ባደንን ፎርስሃይምን ኣብ ከተማ ካርልስሩሀ - ጀርመን ብዓወት ተዛዚሙ።*

*ዓወት ንሓፋሽ*

*ኣወሃሃዲት ሽማግለ ከተማ ካርልስሩሀ*

*28.06.2015*